Ehipululo 32: Omahingano 10
TALA omalutalatu aa. Kese lutalatu lulekesa ehingano Yehova aetele mo Egitu. Polutalatu luotete upondola okutala Arau uveta notyimuti tyae komeva Ondongi Nilu. Etyi avetako, omeva ondongi atyituka ohonde. Onohi ambuho ambunkhi, iya ondongi ainiki omapita.
Ehingano lia vali, Yehova wataha omamboto Mondongi Nilu, aeliyandyana motyilongo atyiho tyo Egitu. Aanyingila monofolono, no monombiya, aalondo ko-maula ovanthu. Etyi omamboto ankhia, ova Egitu aveongiya ononthumbo. Otyilongo atyiniki omapita unene mokonda yomamboto oo.
Okulandulisako, Arau avete pohi notyimuti tyae, iya eheke alityituka onome. Onome ounyama umue oututu unumata. Olio ankho ehingano liatatu mo Egitu.
Omahingano omakuavo avetele vala ova Egitu, kova Isilayeli kaehikileko. Ehingano liakuana ankho oliononyi mbu-mue ononene. Ambunyingila monondyuo ambuho mbova Egitu. Ehingano liatano ankho liavetele vala ovipako. Onongombe ononyingi, nonongi, novikombo viova Egitu, avinkhi.
Moisesi na Arau vapola etwe, aveliyumbu peulu. Etwe olio alietela ovanthu no vinyama ovinthimba. Olio ankho ehingano liapandu.
Ehingano liapanduvali, Moisesi wayelula okuoko kuae peulu. Iya Yehova atumikisa omititimo nongandavila. Ankho yali ongandavila imue onene iheneende mo Egitu.
Ehingano liatyinana, ankho olio-mamphunia omanene. Kakunekale vali omamphunia omanyingi ngaana. Alile atyiho tyahupile kongandavila.
Ehingano liatyive, ankho enthiki limue enene. Otyilongo tyo Egitu atyikala menthiki limue enene ononthiki ononthatu. Mahi, konthele yova Isilayeli ankho kuna otyitei.
Konyima yatyiho otyo, Huku apopila ovanthu vae vawaveke ohonde yo-tyikombuena ine oyongiona, kovikulilo vionombundi mbavo. Etyi oandyu ya Huku yapita mo Egitu, monondyuo ambuho yamona ohonde, kayaipaelemo nawike. Mahi, monondyuo ambuho ankho muhena ohonde povikulilo, oandyu ya Huku aiipamo ovana aveho voviveli, vovanthu no vovipako. Olio ankho ehingano lia tyekwi.
Konyima yehingano olio, Farao atumu okupopila ova Isilayeli vaye. Ovanthu va Huku ankho aveho velipongiyale pala okuenda. Iya mounthiki watyo oo, avahimbika oungendi wavo wokutunda mo Egitu.
Êxodo okapitulu 7 alo 12.
Omapulo
- Tala pomalutalatu alekeswa apa, iya ohangununa omahingano etatu otete Yehova aetele mo Egitu.
- Oñgeni omahingano etatu otete, elikalela nomakuavo aeho alandulileko?
- Ehingano lia kuana, no liatano, no liapandu ankho oatyi?
- Hangununa ehingano liapanduvali, no liatyinana, no liatyive.
- Konyima yehingano liatyive, Yehova atumu ova Isilayeli valinge tyi?
- Ehingano liatyekwi ankho oliatyi? Iya oityi tyapitileko konyima yehingano olio?
Omapulo omakuavo
- Tanga Êxodo 7:19- 8:23.
Ovimbanda viomo Egitu vietyivilile okuhetekela okulinga omahingano evali otete a Yehova. Mahi, konyima yehingano liatatu oityi ovimbanda ovio viaimbuka? (Ex. 8:18, 19; Mat. 12:24-28)
Oñgeni ehingano liakuana lialekesa okuti Yehova una epondolo liokuamena ovanthu vae? Iya otyo tyikuatesako ovanthu va Huku okulitehelela ñgeni, putyina vakevelela okupita “mononkhumbi ononene”? (Ex. 8:22, 23; Rev. 7:13, 14; 2 Crô. 16:9)
- Tanga Êxodo 8:24; 9:3, 6, 10, 11, 14, 16, 23-25 no 10:13-15, 21-23.
Ohamba yoko Egitu nono saserdote mbae vavetelwe nomahingano ekwi. Ovalie hono vaelekwa no hamba oyo nono saserdote ombo? (Ex. 8:10, 18, 19; 9:14)
Oñgeni Êxodo 9:16 itukuatesako okunoñgonoka omokonda yatyi Yehova ayekela Satanasi akaleko alo hono? (Rom. 9:21, 22)
- Tanga Êxodo 12:21-32.
Oñgeni o Pasikwa yaetelele eyovo ovanthu ovanyingi? Iya ankho o Pasikwa iyulika kulie? (Ex. 12:21-23; João 1:29; Rom. 5:18, 19, 21; 1 Cor. 5:7
cjk_Latn umb_Latn umb_Latn umb_Latn umb_Latn kam_Latn bem_Latn umb_Latn umb_Latn umb_Latn umb_Latn ewe_Latn umb_Latn bem_Latn umb_Latn cjk_Latn kin_Latn umb_Latn umb_Latn umb_Latn kmb_Latn umb_Latn umb_Latn cjk_Latn srd_Latn bem_Latn kmb_Latn umb_Latn